Politiet har fremdeles ingen mistenkte i saken, opplyser Metlid i 18.00-tida fredag.
- Det er en sak med ukjent gjerningsperson, sier hun.
- Dette er en drapssak slik vi ser det og det er ingen pågrepet så langt, sa hun på en pressekonferanse tidligere i dag.
Mannen ble funnet i sitt eget hjem, der han bodde alene. Dagbladet var ved rekkehuset der mannen bodde i dag. Både ytterdøra til leiligheten og til en bod utenfor var forseglet.
- Vi har en observasjon like utenfor bopelen rundt klokka 12, mens han ble funnet rundt 16.10. Vi er ute etter tips. All informasjon om denne saken er av interesse. Spesielt i tida mellom den siste observasjonen og tidspunktet han ble funnet, sa Metlid på pressekonferansen.
Politiet gikk på pressekonferansen ut med mannens adresse.